
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2631 

7 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατανομή προσωπικού στο Λιμενικό Σώμα - Ελληνι¬ 
κή Ακτοφυλακή έτους 2015. 1 

Καθορισμός των όρων και των προϋποθέσεων για 
την πρόσβαση στην αγορά εργασίας πολιτών τρί¬ 
των χωρών που παραμένουν στην χώρα υπό κα¬ 
θεστώς αναβολής απομάκρυνσης. 2 

Μετάταξη - μεταφορά υπαλλήλων. 3 

Μετάταξη - μεταφορά υπαλλήλων. 4 

Επιβολή διαφυγόντος ποσού στον ΖΑΡΟΥΛΙΑ ΜΑΡ¬ 
ΚΟ του ΝΙΚΟΛΑΟΥ, για συντελεσθείσα Τελωνεια- 
κή παράβαση που ενέχει τα στοιχεία της λαθρε¬ 
μπορίας. 5 

Καθορισμός ύψους προστίμων και λοιπών κυρώσε¬ 
ων και διαδικασία επιβολής αυτών επί παραβά¬ 
σεων των Αερολιμενικών Διατάξεων 1, 2 και Λ.... 6 

Απαγόρευση Θήρας σε περίοδο χιονοπτώσεων στα 
όρια της Περιφερειακής Ενότητας Καστοριάς.... 7 
Ορισμός Αναπληρωτών Πρύτανη του Εθνικού Με- 
τσόβιου Πολυτεχνείου και Ανάθεση Αρμοδιοτή¬ 
των τους. 8 


ΑΠΟΦΑΣΕΙ Σ 

Αριθμ. ΔΙΠΑΑΔ/Φ.Κ./68/35102 (1) 


Κατανομή προσωπικού στο Λιμενικό Σώμα - Ελληνική 
Ακτοφυλακή έτους 2015. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του Ν. 3833/2010 (ΦΕΚ 40/Α715-3-2010) «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομικής κρίσης», όπως 
ισχύουν, και τις διατάξεις της παρ. 21 του άρθρου ενά¬ 
του του Ν. 4057/2012 (ΦΕΚ 54/Α'/2012), 

2. Το Π.δ. 24/27-1-15 (ΦΕΚ 20/Α/2015) «Σύσταση και με- 
τονομασία Υπουργείων, μεταφορά της Γενικής Γραμ¬ 
ματείας Κοινωνικών Ασφαλίσεων», 

3. Το Π.δ. 73/23-9-15 (ΦΕΚ 116/Α'/2015) «Διορισμός Αντι¬ 
προέδρου της Κυβέρνησης,Υπουργών, Αναπληρωτών 
Υπουργών και Υφυπουργών», 


4. Την υπ’ αριθμ. Υ21/6-10-2015 (ΦΕΚ 2144/Β'/2015) από¬ 
φαση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Εσωτερικών και Διοικητικής Ανα¬ 
συγκρότησης, Χριστόφορο Βερναρδάκη». 

5. Την υπ’ αρ. ΔΙΠΠ/Φ.ΕΠ.1/71/οικ. 4573/01-3-2011 (ΦΕΚ 
323/Β'/1-3-2011) κοινή απόφαση των Υπουργών Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
και Οικονομικών, για τον καθορισμό των προτεραιοτή¬ 
των και των κριτηρίων κατανομής προσωπικού, 

6. Την υπ’ αριθμ. ΔΙΠΑΑΔ/Φ.ΕΓΚΡ./129/32226/09-11-2015 
απόφαση της Επιτροπής της ΠΥΣ 33/2006 όπως ισχύει. 

7. Το υπ’ αριθμ. πρωτ. 2421.6-1/36716/2015/11-11-2015 
έγγραφο του Υπουργείου Ναυτιλίας και Νησιωτικής 
Πολιτικής. 

8. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 
1 του άρθρου 1 του Ν. 3812/2009. 

9. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή προσωπικού έτους 2015, ως εξής: 

Εξήντα εννέα (69) Δοκίμων Σημαιοφόρων στο Λιμενικό 
Σώμα και Εβδομήντα έξι (76) Δοκίμων Υπαξιωματικών 
στο Λιμενικό Σώμα-Ελληνική Ακτοφυλακή, επιλαχόντες 
του αντίστοιχου διαγωνισμού κατάταξης έτους 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 
-♦- 

Αριθμ. 53619/735 (2) 

Καθορισμός των όρων και των προϋποθέσεων για την 
πρόσβαση στην αγορά εργασίας πολιτών τρίτων χω¬ 
ρών που παραμένουν στην χώρα υπό καθεστώς ανα¬ 
βολής απομάκρυνσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη:. 

1. Τις διατάξεις της παρ. 5 του άρθρου 37 του 
Ν. 3907/2011 (ΦΕΚ Α' 7) «Ιδρυση Υπηρεσίας Ασύλου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και Υπηρεσίας Πρώτης Υποδοχής, προσαρμογή της 
ελληνικής νομοθεσίας προς τις διατάξεις της Οδηγί¬ 
ας 2008/115/ΕΚ «σχετικά με τους κοινούς κανόνες και 
διαδικασίες στα κράτη-μέλη για την επιστροφή των 
παρανόμως διαμενόντων υπηκόων τρίτων χωρών» και 
λοιπές διατάξεις, όπως τροποποιήθηκε με τη διάταξη 
της παρ. 5 του άρθρου 10 του Ν. 4332/2015 (ΦΕΚ Α' 76). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που κω- 
δικοποιήθηκε με το άρθρο πρώτο του Π.δ. 63/2005 (Α'98). 

3. Τις διατάξεις του Π.δ. 24/2015 (Α'20) «Σύσταση και 
μετονομασία Υπουργείων, μεταφορά της Γενικής Γραμ- 
ματείας Κοινωνικών Ασφαλίσεων». 

4. Τις διατάξεις του Π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» . 

5. Τις διατάξεις του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού. 

6. Τις διατάξεις του άρθρου 27 Ν. 4320/2015 «Ρυθμίσεις 
για τη λήψη άμεσων μέτρων για την αντιμετώπιση της 
ανθρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις» 
(Α' 29). 

7. Τις διατάξεις της υπ’ αριθ. Υ10 από 25-9-2015 απόφα¬ 
σης του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Εσωτερικών και Διοικητικής Ανα¬ 
συγκρότησης Ιωάννη Μουζάλα» (Β' 2109). 

8. Τις διατάξεις της υπ’ αριθ. Υ56 από 21-10-2015 από¬ 
φασης του Πρωθυπουργού «Ανάθεση αρμοδιοτήτων 
στην Αναπληρώτρια Υπουργό Εργασίας, Κοινωνικής 
Ασφάλισης και Κοινωνικής Αλληλεγγύης, Ουρανία Αντω- 
νοπούλου» (Β' 2281). 

9. Το γεγονός ότι από τις διατάξεις της παρούσας 
απόφασης δεν προκαλείται επιπρόσθετη δαπάνη στον 
κρατικό προϋπολογισμό, αποφασίζουμε: 

Άρθρο 1 

Σκοπός της παρούσας ρύθμισης είναι ο καθορισμός 
των όρων και των προϋποθέσεων για την πρόσβαση 
στην αγορά εργασίας πολιτών τρίτων χωρών που πα¬ 
ραμένουν στη χώρα υπό καθεστώς αναβολής απομά¬ 
κρυνσης σύμφωνα με το άρθρο 24 του Ν.3907/2011 ή 
προστασίας από την απέλαση σύμφωνα με το άρθρο 
78Α του Ν. 3386/2005. 

Άρθρο 2 

Σε πολίτες τρίτων χωρών που παραμένουν στη χώρα 
και στους οποίους έχει χορηγηθεί βεβαίωση αναβολής 
απομάκρυνσης του άρθρου 24 του Ν.3907/2011 ή βεβαί¬ 
ωση περί μη απομάκρυνσης για ανθρωπιστικούς λόγους 


του άρθρου 78 Α του Ν.3386/2005 από την αρμόδια 
αστυνομική αρχή και η οποία είναι σε ισχύ, χορηγείται 
ή ανανεώνεται άδεια εργασίας υπό τους όρους και τις 
προϋποθέσεις της παρούσας. 

Άρθρο 3 

1. Στους δικαιούχους του άρθρου 2 χορηγείται ή ανα¬ 
νεώνεται άδεια εργασίας διάρκειας έξι (6) μηνών, εφό¬ 
σον ο πολίτης τρίτης χώρας καταθέσει στις αρμόδιες 
υπηρεσίες της Περιφέρειας του τόπου διαμονής του: 

α. αίτηση 

β. Θεωρημένο αντίγραφο της βεβαίωσης αναβολής 
απομάκρυνσης του άρθρου 24 ή βεβαίωση περί μη απο¬ 
μάκρυνσης για ανθρωπιστικούς λόγους του άρθρου 78 
Α του Ν. 3386/2005, όπως τροποποιήθηκε με το άρθρο 
18 Ν. 4332/2015. 

γ. Πιστοποιητικό κρατικού υγειονομικού φορέα, που 
να βεβαιώνει ότι δεν πάσχει από μολυσματική ασθένεια. 

Η έκδοση ή ανανέωση της ως άνω άδειας εργασίας 
δεν υπόκειται σε τέλη. 

2. Οι δικαιούχοι του άρθρου 2 δύνανταί: 

α) να εργάζονται αποκλειστικά και μόνο στους τομείς 
της γεωργίας και της κτηνοτροφίας, στον τομέα της 
οικιακής εργασίας καθώς και στον κλάδο του ιματισμού. 

Σε περίπτωση που δικαιούχος του άρθρου 2, είχε δι¬ 
καίωμα σε εξαρτημένη εργασία δυνάμει προηγούμενου 
τίτλου νόμιμης διαμονής, ο οποίος δεν είναι πλέον σε 
ισχύ, η προβλεπόμενη με την παρούσα ρύθμιση άδεια 
εργασίας δύναται να εκδίδεται και για τον τομέα απα¬ 
σχόλησης για τον οποίο είχε επιτραπεί η εργασία του 
δικαιούχου. 

β) να εργάζονται στο σύνολο του εδάφους της χώρας 
με εξαίρεση: 

αα) τις Περιφερειακές Ενότητες Έβρου, Ξάνθης και 
Ροδόπης της Περιφέρειας Ανατολικής Μακεδονίας και 
Θράκης 

ββ) το σύνολο των Περιφερειακών Ενοτήτων της Πε¬ 
ριφέρειας Βορείου Αιγαίου 

γγ) τις Περιφερειακές Ενότητες Κω, Ρόδου, Καρπάθου 
και Καλύμνου της Περιφέρειας Νοτίου Αιγαίου. 

Η εξαίρεση για εργασία στις ανωτέρω περιοχές θα 
αναγράφεται ρητά στη χορηγούμενη άδεια εργασίας. 

γ) Οι δικαιούχοι της παραγράφου 2 κατά την διάρκεια 
του χρόνου παραμονής τους στη χώρα δεν έχουν δικαί¬ 
ωμα πρόσβασης σε προγράμματα κοινωνικής ένταξης. 

Άρθρο 4 

Οι κάτοχοι της ανωτέρω άδειας εργασίας εργάζονται 
σύμφωνα με τις διατάξεις της ισχύουσας εργατικής, 
ασφαλιστικής και φορολογικής νομοθεσίας. 

Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ ΟΙΚΟΝΟΜΙΑΣ, ΑΝΑΠΤΥΞΗΣ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΚΑΙ ΤΟΥΡΙΣΜΟΥ 

ΙΩΑΝΝΗΣ ΜΟΥΖΑΛΑΣ ΓΕΩΡΓΙΟΣ ΣΤΑΘΑΚΗΣ 

ΑΝΑΠΛΗΡΩΤΡΙΑ ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΟΥΡΑΝΙΑ ΑΝΤΩΝΟΠΟΥΛΟΥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Α2β/Γ.Π.85862 (3) 

Μετάταξη - μεταφορά υπαλλήλων. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΥΓΕΙΑΣ 

Έχοντας υπόψη: 

1. Τις διατάξεις του άρθρου 17 του Ν. 4325/2015 (ΦΕΚ 
47 Α') «Εκδημοκρατισμός της Διοίκησης- Καταπολέμηση 
Γραφειοκρατίας και Ηλεκτρονική Διακυβέρνησης. Απο¬ 
κατάσταση αδικιών και άλλες διατάξεις». 

2. Τις διατάξεις του άρθρου 90 του Ν. 4172/2013 «Φο¬ 
ρολογία εισοδήματος, επείγοντα μέτρα εφαρμογής 
του Ν. 4046/2012, του Ν. 4093/2012 και του Ν. 4127/2013 
και άλλες διατάξεις» (ΦΕΚ 167 Α'), όπως ισχύει και του 
Ν.4250/2014. 

3. Το υπ’ αριθμ 106 Π.Δ. (ΦΕΚ 173/Α'/2014), Οργανισμός 
του Υπουργείου Υγείας όπως έχει τροποποιηθεί και 
ισχύει. 

4. Την αριθμ. Φ.80000/οικ.26991/1522/17-09-2013 κοινή 
υπουργική απόφαση των Υπουργών Διοικητικής Μεταρ¬ 
ρύθμισης και Ηλεκτρονικής Διακυβέρνησης και Εργα¬ 
σίας, Κοινωνικής Ασφάλισης και Πρόνοιας (ΦΕΚ 2322/ 
Β717-09-2013). 

5. Την Φ.00/20871/1-10-2013 Διαπιστωτική πράξη του 
Διοικητή του ΙΚΑ-ΕΤΑΜ με την οποία τέθηκε σε δια¬ 
θεσιμότητα η ΧΡΙΣΤΟΔΟΥΛΙΔΟΥ ΜΑΡΙΑ του Ανδρέα, 
ΤΕ Κοινωνικής Εργασίας, η οποία παρατάθηκε με την 
αριθμ. Φ.00/20871/22-05-2014 διαπιστωτική πράξη του 
ίδιου νομικού προσώπου. 

6. Την Φ.00/28569/1 -10-2013 διαπιστωτική πράξη του 
Διοικητή του ΙΚΑ-ΕΤΑΜ με την οποία τέθηκε σε δια¬ 
θεσιμότητα η ΤΖΙΩΡΤΖΗ ΑΠΟΣΤΟΛΙΑ του Βασιλείου, 
ΤΕ Κοινωνικής Εργασίας, η οποία παρατάθηκε με την 
αριθμ. Φ.00/28569/22-05-2014 διαπιστωτική πράξη του 
ίδιου νομικού προσώπου. 

7. Τον τελικό πίνακα διάθεσης υπαλλήλων του ΑΣΕΠ 
που εκδόθηκε κατόπιν της με αριθμ. 11/2014 ανακοίνω¬ 
σης του ΥΔΜΗΔ (ΦΕΚ 1205/Β'/13-05-2014). 

8. Τις με αριθμ. ΔΙΔΑΔ/Φ.42Α/οικ.14150/13-05-2015 
και ΔΙΔΑΔ/Φ.42Ε/οικ.17204/02-06-2015 εγκυκλίους του 
Υπουργείου Εσωτερικών και Διοικητικής Ανασυγκρό¬ 
τησης. 

9. Την αριθμ. πρωτ. 2648/24-06-15 Διαπιστωτική Πράξη 
περί μεταφοράς κενών οργανικών θέσεων των ΚΥ Κ. 
Αχάίας, ΚΥ Ερυμάνθειας, ΚΥ Χαλανδρίτσας. 

10. Τη με αριθμ. πρωτ. 14142/20-05-2015 αίτηση της 
Χριστοδούλου Μαρίας του Ανδρέα για μετάταξη/μετα¬ 
φορά στη Διοίκηση της 6ης ΥΠΕ. 

11. Τη με αριθμ. πρωτ. 14141/20-05-2015 αίτηση της 
Τζιώρτζη Αποστολίας του Βασιλείου για μετάταξη/με¬ 
ταφορά στη Διοίκηση της 6ης ΥΠΕ. 

12. Τις διατάξεις του Π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών, και Υφυπουργών» (ΦΕΚ 116/Α/2015). 

13. Την με αριθμ πρωτ. 2649/24-06-2015 απόφαση του 
Διοικητή της 6ης ΥΠΕ Πελοποννήσου-Ιονίων Νήσων- 
Ηπείρου και Δυτικής Ελλάδας. 

14. Την υπ’ αριθμ. Α1α/80306/20-11-2015 (ΦΕΚ 741/ 
ΥΟΔΔ/20-10-15) απόφαση του Πρωθυπουργού και 
Υπουργού Υγείας «Παύση και Διορισμός Γ ενικού Γ ραμ- 
ματέα στο Υπουργείο Υγείας». 

15. Την υπ’ αριθμ Α1β/Γ.Π.οικ.87646/16-11-2015 (ΦΕΚ 2489/ 
Β'/18-11-2015) απόφαση του Υπουργού Υγείας «Μεταβί¬ 
βαση αρμοδιοτήτων και του δικαιώματος υπογραφής 


εγγράφων «Με εντολή Υπουργού» στο Γ ενικό Γ ραμματέα 
του Υπουργείου Υγείας», αποφασίζουμε: 

Αποδεχόμαστε τη μετάταξη/μεταφορά των κάτωθι 
υπαλλήλων του ΙΚΑ - ΕΤΑΜ, σε κενές οργανικές θέσεις 
της Διοίκησης της 6ης ΥΠΕ Πελοποννήσου-Ιονίων Νή- 
σων-Ηπείρου και Δυτικής Ελλάδας, με την ίδια εργασι¬ 
ακή σχέση, κατηγορία, κλάδο, βαθμό και μισθολογικό 
κλιμάκιο ως εξής: 

1. ΤΖΙΩΡΤΖΗ ΑΠΟΣΤΟΛΙΑ του Βασιλείου, μόνιμη υπάλ¬ 
ληλο, κατηγορίας ΤΕ κλάδου Κοινωνικής Εργασίας με 
βαθμό Γ και μισθολογικό κλιμάκιο 2ο. 

2. ΧΡΙΣΤΟΔΟΥΛΙΔΟΥ ΜΑΡΙΑ του Ανδρέα, μόνιμη υπάλ¬ 
ληλο, κατηγορίας ΤΕ κλάδου Κοινωνικής Εργασίας με 
βαθμό Β και μισθολογικό κλιμάκιο Ιο. 

(Αριθμ. βεβ. ΥΔΕ Υπουργείου Υγείας: 5201/20-11-2015) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2015 

Ο Γ ενικός Γ ραμματέας 
ΠΕΤΡΟΣ ΓΙΑΝΝΟΥΛΑΤΟΣ 

-♦- 

Αριθμ. Α2β/Γ.Π. 73511 (4) 

Μετάταξη - μεταφορά υπαλλήλων. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΥΓΕΙΑΣ 

Έχοντας υπόψη: 

1. Τις διατάξεις του άρθρου 17 του Ν. 4325/2015 «Εκδη¬ 
μοκρατισμός της Διοίκησης - Καταπολέμηση Γ ραφειο¬ 
κρατίας και Ηλεκτρονική Διακυβέρνησης. Αποκατάστα¬ 
ση αδικιών και άλλες διατάξεις» (ΦΕΚ 47Α'). 

2. Τις διατάξεις του άρθρου 90 του Ν. 4172/2013 «Φο¬ 
ρολογία εισοδήματος, επείγοντα μέτρα εφαρμογής 
του Ν. 4046/2012, του Ν. 4093/2012 και του Ν. 4127/2013 
και άλλες διατάξεις» (ΦΕΚ 167 Α'), όπως ισχύει και του 
Ν.4250/2014. 

3. Το υπ’ αριθμ. 106 Π.δ. (ΦΕΚ 173/Α'/2014), Οργανισμός 
του Υπουργείου Υγείας όπως έχει τροποποιηθεί και 
ισχύει. 

4. Τις διατάξεις του Ν.4238/2014 (ΦΕΚ 38Α'/17-02-14) 
«Πρωτοβάθμιο Εθνικό Δίκτυο Υγείας (ΠΕΔΥ), αλλαγή 
σκοπού ΕΟΠΥΥ και λοιπές διατάξεις». 

5. Την αριθμ. Φ.000/οικ.26991/1522/17-09-2013 κοινή 
υπουργική απόφαση των Υπουργών Διοικητικής Μεταρ¬ 
ρύθμισης και Ηλεκτρονικής Διακυβέρνησης και Εργα¬ 
σίας, Κοινωνικής Ασφάλισης και Πρόνοιας (ΦΕΚ 2322/ 
Β'/17-09-2013). 

6. Τον τελικό πίνακα διάθεσης υπαλλήλων του ΑΣΕΠ 
που εκδόθηκε κατόπιν της με αριθμ. 11/2014 ανακοίνω¬ 
σης του ΥΔΜΗΔ (ΦΕΚ 1205/Β'/13-05-2014). 

7. Τις με αριθμ. ΔΙΔΑΔ/Φ.42Α/ΟΙΚ.14150/13-05-2015 
και ΔΙΔΑΔ/Φ.42Ε/ΟΙΚ.172Θ4/02-06-2015 εγκυκλίους του 
Υπουργείου Εσωτερικών και Διοικητικής Ανασυγκρό¬ 
τησης. 

8. Τη με αριθμ. πρωτ. 12720/19-05-2015 αίτηση της 
Μαρίας Εριέτας Ιωάννου, κατηγορίας και κλάδου ΤΕ 
Κοινωνικής Εργασίας. 

9. Τη με αριθμ. πρωτ. 12785/20-05-2015 αίτηση του 
Ιωάννη Καραμπατζιάκη, κατηγορίας και κλάδου ΤΕ Κοι¬ 
νωνικής Εργασίας. 

10. Τη με αριθμ πρωτ. 12786/20-05-2015 και 13135/21- 
05-2015 αιτήσεις της Γλυκερίας Κουρνιώτη κατηγορίας 
και κλάδου ΤΕ Κοινωνικής Εργασίας. 

11. Τις διατάξεις του Π.δ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών, 
και Υφυπουργών» (ΦΕΚ 116/Α'/2015). 

12. Τη με αριθμ. πρωτ. 1299/03-08-2015 απόφαση του Διοικητή της 4ης ΥΠΕ Μακεδονίας και Θράκης. 

13. Την υπ’ αριθμ. Α1α/80306/20-11-2015 (ΦΕΚ 741/ΥΘΔΔ/20-10-15) απόφαση του Πρωθυπουργού και Υπουργού 
Υγείας «Παύση και Διορισμός Γενικού Γραμματέα στο Υπουργείο Υγείας». 

14. Την υπ’ αριθμ. Α1β/Γ.Π.οικ.87646/16-11-2015 (ΦΕΚ 2489/Β/18-11-2015) απόφαση του Υπουργού Υγείας «Μεταβί¬ 
βαση αρμοδιοτήτων και του δικαιώματος υπογραφής εγγράφων «Με εντολή Υπουργού» στο Γ ενικό Γ ραμματέα 
του Υπουργείου Υγείας», αποφασίζουμε: 

Αποδεχόμαστε τη μετάταξη/μεταφορά των κάτωθι υπαλλήλων του ΙΚΑ -ΕΤΑΜ, σε κενές οργανικές θέσεις, με 
την ίδια σχέση εργασίας, βαθμό και μισθολογικό κλιμάκιο που κατέχουν ως εξής: 


Α/Α 

ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΚΑΤΗΓΟΡΙΑ 

ΚΛΑΔΟΣ 

ΒΑΟΜΟΣ- 

ΜΚ 

ΦΟΡΕΑΣ 

1 

ΙΩΑΝΝΟΥ 

ΜΑΡΙΑ ΕΡΙΕΤΑ 

ΒΑΣΙΛΕΙΟΣ 

ΤΕ ΚΟΙΝΩΝΙΚΗΣ 
ΕΡΓΑΣΙΑΣ 

Ε' ΜΚ1 

4η ΥΠΕ ΜΑΚΕΔΟΝΙΑΣ ΚΑΙ 
ΘΡΑΚΗΣ 

2 

ΚΑΡΑΜΠΑΤΖΙΑΚΗΣ 

ΙΩΑΝΝΗΣ 

ΚΥΡΙΑΚΟΣ 

ΤΕ ΚΟΙΝΩΝΙΚΗΣ 
ΕΡΓΑΣΙΑΣ 

Ε' Μ ΚΙ 

ΠΕΔΥ - ΚΥ ΗΡΑΚΛΕΙΑΣ - 
4η ΥΠΕ ΜΑΚΕΔΟΝΙΑΣ ΚΑΙ 
ΘΡΑΚΗΣ 

3 

ΚΟΥΡΝΙΩΤΗ 

ΓΛΥΚΕΡΙΑ 

ΜΙΧΑΗΛ 

ΤΕ ΚΟΙΝΩΝΙΚΗΣ 
ΕΡΓΑΣΙΑΣ 

Ε' ΜΚ1 

4η ΥΠΕ ΜΑΚΕΔΟΝΙΑΣ ΚΑΙ 
ΘΡΑΚΗΣ 


(Αριθμ. βεβ. ΥΔΕ Υπουργείου Υγείας: 5154/18-11-2015) 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 24 Νοεμβρίου 2015 

Ο Γ ενικός Γ ραμματέας 
ΠΕΤΡΟΣ ΓΙΑΝΝΟΥΛΑΤΟΣ 

-♦- 

(5) 

Επιβολή διαφυγόντος ποσού στον ΖΑΡΟΥΛΙΑ ΜΑΡΚΟ 
του ΝΙΚΟΛΑΟΥ, για συντελεσθείσα Τελωνειακή πα¬ 
ράβαση που ενέχει τα στοιχεία της λαθρεμπορίας. 

Με την αριθμ. 252/2010/2015/23-11-2015 ΚΑΤΑΛΟΓΙΣΤΙΚΗ 
ΠΡΑΞΗ του Προϊσταμένου του ΣΤ' Τελωνείου Πειραιά, 
σύμφωνα με τα άρθρα 142 παρ. 2 και τα άρθρα 152 παρ 
5, 150 παρ. 3 εδ. β', 155 παρ. Ια και 1β, παρ. 2ζ, 2Θ και 
παρ. 2 ιγ του Ν. 2960/2001 και του άρθρου 137 Γ7 του 
Ν. 2960/2001, καταλογίζεται αλληλέγγυα και εις ολόκλη¬ 
ρον σε βάρος του εμφαίνοντος παραλήπτη στην ΔΕΦΚ 
της Υπηρεσίας μας, ΖΑΡΟΥΛΙΑ ΜΑΡΚΟ του ΝΙΚΟΛΑ¬ 
ΟΥ, με δηλωθείσα διεύθυνση στο ΤΑΧΙ3, ή στα αρχεία 
της Ελληνικής Αστυνομίας τις διευθύνσεις α) Ευγενί¬ 
ου Βούλγαρη 7, Τ.Κ. 11636, Αθήνα, και β) Μουσούρη 15, 

Τ.Κ. 11636, Αθήνα, και νυν αγνώστου διαμονής, με Α.Φ.Μ. 

127474651 και Α.Δ.Τ. ΑΒ 248812/13-06-2006 εκδοθέν από 
το Τμήμα Ασφαλείας Παγκρατίου Αθήνας, ποσό ύψους 
2.018,91 € (δύο χιλιάδες δεκαοκτώ ευρώ και ενενήντα 
ένα λεπτά) το οποίο αναλύεται ως εξής: Τέλος Ταξι¬ 
νόμησης: 41,01 € και Φ.Π.Α. 1.977,90 € Το εν λόγω ποσό 
αντιστοιχεί στο διαφυγόν ποσό της τελωνειακής πα¬ 
ράβασης της λαθρεμπορίας ενός Ε.Ι.Χ αυτοκίνητο μάρ¬ 
κας ϋΑΙΜΙΕΒΟΗΡΙΥδΙ-ΕΒ, τύπου 169 με αριθμό πλαισίου 
\Λ/ΩΩ16903ΐυ454367, που συνίσταται στον τελωνισμό 
του ως άνω αυτοκινήτου με χρήση ψευδών στοιχείων 
και ιδιαίτερων τεχνασμάτων, με αποτέλεσμα να μην 
καταβληθούν στο Δημόσιο οι αναλογούσες φορολογικές 
επιβαρύνσεις. 

Ο Προϊστάμενος της Δ/νσης 
ΚΩΝΣΤΑΝΤΙΝΟΣ ΜΟΥΡΤΙΔΗΣ 


Αριθμ. ΥΠΑ/Δ3/Β/ 30633/9932 (6) 

Καθορισμός ύψους προστίμων και λοιπών κυρώσεων και 
διαδικασία επιβολής αυτών επί παραβάσεων των Αε- 
ρολιμενικών Διατάξεων 1, 2 και 4. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη 
1. τις διατάξεις: 

α) του Ν.δ. 714/1970 «περί ιδρύσεως Διευθύνσεως Ενα¬ 
έριων Μεταφορών παρά τω Υπουργείω Συγκοινωνιών 
και Οργανώσεως της Υπηρεσίας Πολιτικής Αεροπορίας» 
(ΦΕΚ 238/Α'), όπως τροποποιήθηκε και ισχύει, και ιδίως 
του άρθρου 16 αυτού, 

β) του Ν. 3913/2011 (ΦΕΚ 18/Α') περί «Αναδιοργανώσεως 
της ΥΠΑ και άλλες διατάξεις», 
γ) του άρθρου 67 «Οργανωτικές αλλαγές στην Υπη¬ 
ρεσία Πολιτικής Αεροπορίας» του Ν.4146/2013 «Διαμόρ¬ 
φωση Φιλικού Αναπτυξιακού Περιβάλλοντος.,.και άλλες 
διατάξεις» (ΦΕΚ 90/Α'), 

δ) του άρθρου 153 του Ν. 1815/1988 περί κύρωσης του 
Κώδικα Αεροπορικού Δικαίου (ΦΕΚ 250/Α'), 
ε) του Ν. 2690/1999 (ΦΕΚ 45/Α') περί κύρωσης του 
Κώδικα Διοικητικής διαδικασίας και άλλες διατάξεις, 
και ιδιαίτερα το άρθρο 24 αυτού, 
στ) του Π.δ. 70/2015 (ΦΕΚ 114/Α722-09-2015) περί Ανα¬ 
σύστασης των Υπουργείων. 

ζ) του Π.δ. 72/2015 (ΦΕΚ 115/Α722-09-2015) περί «Απο¬ 
δοχή παραίτησης Υπουργών, Αναπληρωτών Υπουργών 
και Υφυπουργών». 

η) του Π.δ. 73/2015 (ΦΕΚ 116/Α'/23-09-2015) περί «Διο¬ 
ρισμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

2. Τον Κανονισμό (ΕΟΚ) 95/1993 του Συμβουλίου «Περί 
κοινών κανόνων κατανομής του διαθέσιμου χρόνου χρή¬ 
σης (εΐοίδ) στους κοινοτικούς αερολιμένες», όπως τρο¬ 
ποποιήθηκε και ισχύει. 

3. Την υπ’ αριθ. Δ3/Β/23530/5741/22-6-2006 απόφαση 
Υπ.Μ.Ε περί καθορισμού του ύψους του προστίμου επί 
παραβάσεων Αερολιμενικών Διατάξεων (ΦΕΚ 912/Β'), 
όπως τροποποιήθηκε με την υπ’ αριθ. Δ3/Β/9957/2709/ 
18-3-2009 (ΦΕΚ 567/Β'). 

4. Τις Αερολιμενικές Διατάξεις 1, 2 και 4, όπως έχουν 
τροποποιηθεί και ισχύουν κάθε φορά. 

5. Το γεγονός ότι από τη δημοσίευση της διάταξης 
αυτής δεν προκαλείται δαπάνη σε βάρος του κρατικού 
προϋπολογισμού. 

6. Το υπ’ αριθμ. Δ3/Β/ 9004/ 20-10-2015 Ενημερωτικό - 
Εισηγητικό Σημείωμα της ΥΠΑ, αποφασίζουμε: 

Αρθρο 1 

Ανώτατο - κατώτατο όριο προστίμου 

1. Το κατώτατο όριο προστίμου για παραβάσεις των 
Αερολιμενικών Διατάξεων 1 και 2 καθορίζεται στα εκα¬ 
τό (100) ευρώ, το δε ανώτατο στις πενήντα χιλιάδες 
(50.000) ευρώ. 

2. Το κατώτατο και ανώτατο όριο προστίμου για παρα¬ 
βάσεις της Αερολιμενικής Διάταξης 4, στις περιπτώσεις 
πτήσεων αεροπορικών εταιρειών που διαθέτουν έγκυρη 
άδεια εκμετάλλευσης κατά την έννοια του Κοινοτικού 
Κανονισμού 95/1993, όπως τροποποιήθηκε και ισχύει, 
καθορίζεται ως εξής: 

α. Για την εκτέλεση πτήσης, χωρίς εγκεκριμένο διαθέ¬ 
σιμο χρόνο χρήσης (εΙοί), το κατώτατο όριο προστίμου 
καθορίζεται στις 10.000 χιλιάδες (10.000) ευρώ, το δε 
ανώτατο στις πενήντα χιλιάδες (50.000) ευρώ. 

β. Για κάθε άλλη παράβαση της Αερολιμενικής Δι¬ 
άταξης 4, το κατώτατο όριο προστίμου καθορίζεται 
στις πέντε χιλιάδες (5.000) ευρώ, το δε ανώτατο στις 
πενήντα χιλιάδες (50.000) ευρώ. 

γ. Το ύψος των επιβαλλομένων προστίμων της παρα¬ 
γράφου 2.α του παρόντος άρθρου προσαυξάνεται κατά 
δέκα χιλιάδες (10.000) ευρώ για κάθε νέα παράβαση. Το 
ύψος των επιβαλλομένων προστίμων της παραγράφου 
2.β του παρόντος άρθρου προσαυξάνεται κατά πέντε 
χιλιάδες (5.000) ευρώ για κάθε νέα παράβαση. Οι προ¬ 
σαυξήσεις επιβάλλονται για παραβάσεις που πραγμα¬ 
τοποιούνται εντός της ίδιας περιόδου. 

3. Το κατώτατο και ανώτατο όριο προστίμου για 
παραβάσεις της Αερολιμενικής Διάταξης 4, στις περι¬ 
πτώσεις πτήσεων με αεροσκάφη Γενικής Αεροπορίας 
καθορίζεται ως εξής: 

α. Για την εκτέλεση πτήσης, χωρίς εγκεκριμένο διαθέ¬ 
σιμο χρόνο χρήσης (εΙοί), το κατώτατο όριο προστίμου 
καθορίζεται στις δύο χιλιάδες (2.000) ευρώ, το δε ανώ¬ 
τατο στις τριάντα χιλιάδες (30.000) ευρώ. 

β. Για κάθε άλλη παράβαση της Αερολιμενικής Διά¬ 
ταξης 4, το κατώτατο όριο προστίμου καθορίζεται στα 
χίλια (1.000) ευρώ, το δε ανώτατο στις τριάντα χιλιάδες 
(30.000) ευρώ. 

Αρθρο 2 

Αρμοδιότητα επιβολής προστίμου 

1. Αρμόδιος για την επιβολή προστίμων έως και τριά¬ 
ντα χιλιάδες (30.000) ευρώ για παραβάσεις των Αερολι- 
μενικών Διατάξεων 1 και 2 είναι ο Αερολιμενάρχης, εφό¬ 


σον ο αερολιμένας που σημειώνεται η παράβαση είναι 
κρατικός, είτε ο επικεφαλής της Κρατικής Αεροπορικής 
Αρχής, εφόσον πρόκειται για μη κρατικό αερολιμένα. 

2. Αρμόδιος για την επιβολή προστίμου έως και τρι¬ 
άντα χιλιάδες (30.000) ευρώ για παραβάσεις της Αε- 
ρολιμενικής Διάταξης 4 είναι ο Αερολιμενάρχης, εφό¬ 
σον ο αερολιμένας που σημειώνεται η παράβαση είναι 
κρατικός, είτε ο επικεφαλής της Κρατικής Αεροπορικής 
Αρχής, εφόσον πρόκειται για μη κρατικό αερολιμένα. 

3. Αρμόδιος για την επιβολή προστίμου υψηλότερου 
από τα ποσά των παραγράφων 1 και 2 είναι ο Διοικη¬ 
τής της Υπηρεσίας Πολιτικής Αεροπορίας, μετά από 
αιτιολογημένη εισήγηση του αρμόδιου Αερολιμενάρχη 
ή του επικεφαλής της Κρατικής Αεροπορικής Αρχής. 

Αρθρο 3 

Αρμοδιότητα επιβολής απαγόρευσης πτήσεων 

1. Αρμόδιος για την επιβολή απαγόρευσης πτήσεων σε 
αερολιμένα για παραβάσεις της Αερολιμενικής Διάταξης 
4 είναι ο Αερολιμενάρχης αυτού, εφόσον ο αερολιμένας 
που σημειώνεται η παράβαση είναι κρατικός, είτε ο 
επικεφαλής της Κρατικής Αεροπορικής Αρχής, εφόσον 
πρόκειται για μη κρατικό αερολιμένα. 

2. Αρμόδιος για την επιβολή απαγόρευσης των πτήσε¬ 
ων στο σύνολο των ελληνικών αερολιμένων για παρα¬ 
βάσεις της Αερολιμενικής Διάταξης 4 είναι ο Διοικητής 
της Υπηρεσίας Πολιτικής Αεροπορίας, μετά από αιτιο¬ 
λογημένη εισήγηση του Προϊσταμένου της Διεύθυνσης 
Αερολιμένων. 

Αρθρο 4 

Διαδικασία επιβολής χρηματικού προστίμου και 
απαγόρευσης πτήσεων 

1. Σε περίπτωση παράβασης συντάσσεται άμεσα σχε¬ 
τική έκθεση, με συμπλήρωση ειδικού εντύπου (έκθεση 
παράβασης), από το αερολιμενικό όργανο που διαπί¬ 
στωσε την παράβαση. Η σύνταξη της έκθεσης παράβα¬ 
σης είναι υποχρεωτική για το αερολιμενικό όργανο, η 
προώθηση της υποχρεωτική για όλους τους εμπλεκό¬ 
μενους, παρέκκλιση δε από τη διαδικασία αυτή συνιστά 
πειθαρχικό παράπτωμα. Σε περίπτωση παράβασης εκ 
μέρους φυσικού προσώπου η παραλαβή της έκθεσης 
παράβασης γίνεται από το ίδιο το φυσικό πρόσωπο. 
Σε περίπτωση παράβασης εκ μέρους νομικού προσώ¬ 
που, η παραλαβή της έκθεσης παράβασης γίνεται από 
υπάλληλο αυτού, εξουσιοδοτημένου προς τούτο, ή από 
νόμιμο αντιπρόσωπο του. 

2. Στην έκθεση παράβασης αναγράφονται απαραίτητα 
τα εξής στοιχεία: 

α) Ημερομηνία και ώρα επίδοσης, και αριθμός πρω¬ 
τοκόλλου της έκθεσης παράβασης. 

β) Ονοματεπώνυμο, ιδιότητα και υπογραφή του οργά¬ 
νου που διαπίστωσε την παράβαση. 

γ) Ονοματεπώνυμο, ιδιότητα, υπογραφή και διεύθυνση 
εργασίας του παραλαμβάνοντος την έκθεση παράβα¬ 
σης. 

δ) Αιτιολογία - με αναφορά σε συγκεκριμένο άρθρο 
αερολιμενικής διάταξης. 

ε) Ονοματεπώνυμο, ιδιότητα και υπογραφή του οργά¬ 
νου επίδοσης και του παραλαμβάνοντος. 

3. Η έκθεση παράβασης επιδίδεται εντός πέντε (5) 
εργάσιμων ημερών από την ημερομηνία διαπίστωσης 
της παράβασης. Ανεξάρτητα από την παραλαβή της ή 

μη από τον υπαίτιο, συνιστά και έγγραφη κλήτευση για 
απολογία στις Αερολιμενικές Αρχές, είτε στην Κρατική 
Αεροπορική Αρχή, εφόσον πρόκειται για τον Διεθνή 
Αερολιμένα Αθηνών «Ελ. Βενιζέλος». 

4. Η προθεσμία υποβολής της απολογίας ορίζεται 
στις πέντε (5) εργάσιμες ημέρες από την ημερομηνία 
της επίδοσης της έκθεσης παράβασης. 

5. Εντός πέντε (5) εργασίμων ημερών από την υπο¬ 
βολή της απολογίας ή μετά την άπρακτη πάροδο της 
προηγούμενης προθεσμίας, η αλληλογραφία με σχετική 
εισήγηση της καθ’ ύλην αρμόδιας μονάδας του αερο¬ 
λιμένα προωθείται υποχρεωτικά στον Αερολιμενάρχη 
ή στον επικεφαλής της Κρατικής Αεροπορικής Αρχής 
για την έκδοση της σχετικής καταλογιστικής ή απαλ¬ 
λακτικής απόφασης. 

6. Τα επιβαλλόμενα πρόστιμα αποτελούν δημόσιο έσο¬ 
δο και εισπράττονται κατά τις διατάξεις του Κώδικα 
περί εισπράξεως δημοσίων εσόδων, καθώς και τις ειδι¬ 
κότερες σχετικές διαδικασίες της Υπηρεσίας Πολιτικής 
Αεροπορίας. 

7. Κατά της απόφασης, ο ενδιαφερόμενος μπορεί: 

α) να ασκήσει τα δικαιώματα που απορρέουν από 
τις διατάξεις του Ν.2690/1999 περί «Κώδικα Διοικητικής 
Διαδικασίας και άλλες διατάξεις» 

β) να ασκήσει προσφυγή στο αρμόδιο Διοικητικό Πρω¬ 
τοδικείο, σύμφωνα με τα προβλεπόμενα στον Κώδικα 
Διοικητικής Δικονομίας. Η άσκηση προσφυγής δεν ανα¬ 
στέλλει τις διαδικασίες που συνεπάγεται η έκδοση της 
απόφασης. 

Αρθρο 5 

Καταργούμενες διατάξεις 

Από την έναρξη ισχύος της παρούσης η υπ’ αριθμ. 
ΥΠΑ/ Δ3/Β/23530/5741/22-6-2006 (ΦΕΚ 912/Β) και η υπ’ 
αριθ. Δ3/Β/9957/2709/18-3-2009 (ΦΕΚ 567/Β) Αποφάσεις 
του Υπουργού Μεταφορών και Επικοινωνιών καταρ- 
γούνται. 

Άρθρο 6 
Ισχύς 

Η παρούσα ισχύει από τη δημοσίευση της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2015 

Ο ΥΠΟΥΡΓΟΣ 

ΧΡΗΣΤΟΣ ΣΠΙΡΤΖΗΣ 

Αριθμ. 60861/7078 -♦- (7) 

Απαγόρευση Θήρας σε περίοδο χιονοπτώσεων στα 
όρια της Περιφερειακής Ενότητας Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

1.1. Του αρθ.280 παρ. 1 του Ν.3852/2010 «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

1.2. Του Π.δ. 141/2010 «Οργανισμός της Αποκεντρωμένης 
Διοίκησης Ηπείρου - Δ. Μακεδονίας». 


1.3. Του Ν.2503/30-5-97«Διοίκηση, οργάνωση, στελέ- 
χωση Περιφέρειας, Ρύθμιση θεμάτων για την Τοπική 
Αυτοδιοίκηση και άλλες διατάξεις». 

1.4. Του άρθρου 258 παρ. 3 εδάφιο στ' του Ν.δ. 86/1969 
«Περί Δασικού Κώδικα». 

1.5. Του αρθ. 1 παρ.Ι του Π.δ. 94/1993 

«καθορισμός αρμοδιοτήτων που διατηρούνται από 

τον Υπουργό και τις περιφερειακές αρχές ή όργανα 
διανομαρχιακού επιπέδου του Υπουργείου Γεωργίας». 

1.6. Του αρθ. 56 του Ν. 4257/2014 (ΦΕΚ 93/Α'/14-4-2014) 
«Επείγουσες ρυθμίσεις αρμοδιότητας Υπουργείου Εσω¬ 
τερικών». 

2. Του άρθρου 5 παρ. 4 της Α.Π. 414985/29.11.1985 (ΦΕΚ 
757Β'/18.12.1985) κοινή υπουργική απόφαση των Υπουρ¬ 
γών Εθνικής Οικονομίας και Γ εωργίας «Μέτρα διαχείρι¬ 
σης της άγριας πτηνοπανίδας» όπως τροποποιήθηκε με 
την αριθμ. 87578/703/6-3-2007 κοινή υπουργική απόφα¬ 
ση των Υπουργών Εθνικής Οικονομίας και Οικονομικών 
Αγροτικής Ανάπτυξης και Τροφίμων και ισχύει σήμερα. 

3. Την υπ’ αριθμ. 5184/1464/22-02-2012 (ΦΕΚ Β'/769/ 
15-03-2012) απόφαση της Γ ενικής Γ ραμματέως Αποκε¬ 
ντρωμένης Διοίκησης Ηπείρου-Δυτ. Μακεδονίας «Περί 
παροχής εξουσιοδότησης υπογραφής πράξεων και εγ¬ 
γράφων με εντολή Γ ενικής Γ ραμματέα Αποκεντρωμένης 
Διοίκησης Ηπείρου-Δυτ. Μακεδονίας στον Προϊστάμενο 
της Γ ενικής Δ/νσης Δασών και Αγροτικών Υποθέσεων 
και στους Προϊσταμένους της Δ/νσης Συντονισμού και 
Επιθεώρησης Δασών, των Δ/νσεων Δασών των Περιφε¬ 
ρειακών Ενοτήτων, των Δασαρχείων και των Διευθύν¬ 
σεων Αγροτικών Υποθέσεων. 

4. Την υπ’ αριθμ. 127568/2533/07-8-2015 (ΦΕΚ 1670/ 
Β72015) απόφαση του αναπληρωτή Υπουργού Παρα¬ 
γωγικής Ανασυγκρότησης Περιβάλλοντος και Ενέργειας 
«Ρυθμίσεις Θήρας για την Κυνηγετική περίοδο 2015-2016». 

5. Την 90227/185/14-1-2003 εγκύκλιο Διαταγή του Υφυ¬ 
πουργού Γ εωργίας αναφορικά με τις απαγορεύσεις σε 

περίοδο δυσμενών καιρικών συνθηκών. 

6. Την υπ’ αριθμ. 4 πράξη του Υπουργικού Συμβουλίου 
της 06-02-2015 (ΦΕΚ 24/Α'/06-02-2015 ), με την οποία 
έγινε αποδεκτή η επιστολή παραίτησης της Γ εν. Γ ραμ¬ 
ματέως Αποκεντρωμένης Διοίκησης Ηπείρου-Δυτ. Μα¬ 
κεδονίας. 

7. Το γεγονός ότι στην περιοχή της Περιφερειακής 
Ενότητας Καστοριάς κατά τη χειμερινή περίοδο επικρα¬ 
τούν δυσμενείς καιρικές συνθήκες, λόγω χιονοπτώσεων 
μεγάλης διάρκειας και εντάσεως, με αποτέλεσμα να 
απειλείται σοβαρά ο θηραματικός πλούτος της περιοχής. 

8. Την ανάγκη προστασίας του θηραματικού πλούτου 
στην Περιφερειακή Ενότητα Καστοριάς από τυχόν κα- 
ταστρατήγηση της κείμενης Νομοθεσίας. 

9. Την ανάγκη προστασίας των ειδών της άγριας πα¬ 
νίδας στην περιοχή δικαιοδοσίας της Δ/ΝΣΗΣ ΔΑΣΩΝ 
ΚΑΣΤΟΡΙΑΣ, των οποίων η αμυντική ικανότητας είναι 
σημαντικά μειωμένη, κατά τη διάρκεια δυσμενών καιρι¬ 
κών συνθηκών, αποφασίζουμε: 

Απαγορεύουμε το κυνήγι παντός θηράματος στην πε¬ 
ριοχή αρμοδιότητάς μας (που περικλείεται στα όρια της 
Περιφερειακής Ενότητας Καστοριάς) κατά τη διάρκεια 
της κυνηγετικής περιόδου 2015-2016, σε περίπτωση που 
επικρατούν ιδιαίτερα δυσμενείς συνθήκες λόγω: 

1. Χιονοπτώσεων μεγάλης διάρκειας και έντασης 

2. Πλήρους κάλυψης του εδάφους με χιόνι 

Οι παραβάτες της παρούσας θα διώκονται και τιμω¬ 
ρούνται σύμφωνα με τις διατάξεις των Νομοθετικών 

διαταγμάτων 86/1969, 996/1971, του Νόμου 177/1975 και 
της υπ’ αριθμ. 414985/29-11-1985 κοινής υπουργικής από¬ 
φασης, όπως ισχύουν. 

Η εφαρμογή και η τήρηση της παρούσας ανατίθε¬ 
ται στα όργανα της Δασικής Υπηρεσίας,της Ελληνικής 
Αστυνομίας στους ιδιωτικούς φύλακες Θήρας της Κυ¬ 
νηγετικής Ομοσπονδίας Μακεδονίας Θράκη, των Κυ¬ 
νηγετικών Συλλόγων της Π.Ε Καστοριάς, καθώς και σε 
κάθε φιλόνομο πολίτη. 

Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η ισχύς της παρούσης αρχίζει από της δημοσίευσης 
και μέχρι το τέλος της κυνηγετικής περιόδου 2015-2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 23 Νοεμβρίου 2015 

Με εντολή Γενικού Γραμματέα 
Αποκεντρωμένης Διοίκησης 
Ο Προϊστάμενος Δ/νσης Δασών Καστοριάς 
ΧΡΗΣΤΟΣ ΛΙΑΜΗΣ 

-♦- 

Αριθμ. 21818 (8) 

Ορισμός Αναπληρωτών Πρύτανη του Εθνικού Μετσόβι- 
ου Πολυτεχνείου και Ανάθεση Αρμοδιοτήτων τους. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΜΕΤΣΟΒΙΟΥ 
ΠΟΛΥΤΕΧΝΕΙΟΥ 

Έχοντας υπόψη: 

α) τις διατάξεις του Ν.4009/2011, (Α' 195) άρθρο 8 πα¬ 
ράγραφος 17, σύμφωνα με το οποίο ο Πρύτανης ορίζει 
για την υποβοήθηση του έργου του, καθηγητές πρώτης 
βαθμίδας ή αναπληρωτές καθηγητές του Ιδρύματος 
ως Αναπληρωτές Πρύτανη, στους οποίου μεταβιβάζει 
συγκεκριμένες αρμοδιότητες του, με απόφαση του που 
εγκρίνεται από το Συμβούλιο, 

β) την 465η/2015 πράξη του Πρύτανη με αρ. πρωτ. 
21022/11-11-2015 με θέμα: «Ορισμός Αναπληρωτών Πρύ¬ 
τανη ΕΜΠ και Ανάθεση Αρμοδιοτήτων τους», 

γ) το με αρ. πρωτ. 61/24-11-2015 έγγραφο του Συμβου¬ 
λίου Ιδρύματος, σύμφωνα με το οποίο στη συνεδρίαση 
της 23ης Νοεμβρίου 2015 εγκρίθηκε η 465η/2015 πράξη 
του Πρύτανη, 

δ) το γεγονός ότι από τις διατάξεις της προαναφερό- 
μενης απόφασης του Πρύτανη δεν προκαλείται δαπάνη 
σε βάρος του κρατικού προϋπολογισμού ή του προϋ¬ 
πολογισμού του Ε.Μ.Π. (άρθρο 29 Α του Ν. 1558/1985, 
που προστέθηκε το άρθρο 27 του Ν. 2081/1992 και τρο¬ 
ποποιήθηκε με το άρθρο 1, παρ. 2α του Ν. 2469/1997), 
αποφασίζουμε: 

1. Ορίζουμε ως Αναπληρωτές Πρύτανη του Εθνικού 
Μετσόβιου Πολυτεχνείου: 

(α) τον Καθηγητή της Σχολής Μηχανολόγων Μηχα¬ 
νικών Δημήτριο Παπαντώνη του Ευαγγέλου, με τίτλο: 
Αναπληρωτής Πρύτανη Ακαδημαϊκών Υποθέσεων και 
Διοικητικής Μέριμνας και 

(β) τον Καθηγητή της Σχολής Αγρονόμων και Τοπο¬ 
γράφων Μηχανικών Ανδρέα Γεωργόπουλο του Κωνστα¬ 
ντίνου, με τίτλο: Αναπληρωτής Πρύτανη Οικονομικού 
Προγραμματισμού και Ανάπτυξης. 


2. Αναθέτουμε σε αυτούς, τις ακόλουθες αρμοδιό¬ 
τητες: 

(α) Στον Καθηγητή Δημήτριο Ε. Παπαντώνη, ανατί¬ 
θεται η αρμοδιότητα και το δικαίωμα υπογραφής για 
τα θέματα της Διεύθυνσης Σπουδών, της Διεύθυνσης 
Διοικητικού, της Διεύθυνσης Πληροφορικής, της Διεύ¬ 
θυνσης Μέριμνας, της Βιβλιοθήκης, των Πανεπιστημια¬ 
κών Εκδόσεων καθώς και το δικαίωμα υπογραφής για: 

• Θέματα προπτυχιακών και μεταπτυχιακών σπουδών 
και συνεχιζόμενης εκπαίδευσης, όπως εγγραφές και κα¬ 
τατάξεις πτυχιούχων ή αλλοδαπών φοιτητών, καθώς και 
συμβάσεις με υποτρόφους μεταπτυχιακούς φοιτητές ή 
ζητημάτων σχετικών με χορήγηση δανείων, υποτροφιών 
και βραβείων σε φοιτητές του Ιδρύματος, μετά από τις 
σχετικές αποφάσεις των αρμοδίων οργάνων. 

• Υπηρεσιακές μεταβολές του Προσωπικού της Κε¬ 
ντρικής Διοίκησης, των Γραμματειών των Σχολών, της Δ/ 
νσης Βιβλιοθήκης, του Κέντρου Δικτύων και του Κέντρου 
Ηλεκτρονικού Υπολογιστή. 

• Εγκρίσεις για την έκδοση και διανομή διδακτικών 
συγγραμμάτων σε εκτέλεση σχετικών αποφάσεων των 
αρμοδίων οργάνων. 

• Τήρηση διαδικασιών και παροχή στατιστικών και 
απολογιστικών στοιχείων για θέματα σπουδών. 

(β) Στον Καθηγητή Ανδρέα Κ. Γεωργόπουλο, ανατί¬ 
θεται η προεδρία της Επιτροπής Διαχείρισης Ειδικού 
Λογαριασμού, η αρμοδιότητα και το δικαίωμα υπογρα¬ 
φής για τα θέματα της Διεύθυνσης Οικονομικών Υπη¬ 
ρεσιών και μέχρι του ποσού των τριακοσίων χιλιάδων 
(300.000,00) ευρώ, καθώς και το δικαίωμα υπογραφής 
στις παρακάτω περιπτώσεις: 

• Αποφάσεων ορισμού επιτροπών για τη διενέργεια 
διαγωνισμών προμηθειών και υπηρεσιών αρμοδιότητος 
της Δ/νσης Οικονομικών Υπηρεσιών, καθώς και των αντί¬ 
στοιχων επιτροπών παραλαβής. 

• Συμβάσεων προμηθειών και παροχής υπηρεσιών αρ¬ 
μοδιότητος της Δ/νσης Οικονομικών Υπηρεσιών, μέχρι 
του ποσού των τριακοσίων χιλιάδων (300.000,00) ευρώ, 
μετά από έγκριση κατακύρωσης της προμήθειας από 
τα αρμόδια όργανα του Ιδρύματος. 

• Ερευνητικών προγραμμάτων, εγκεκριμένων από τα 
αρμόδια όργανα του Ιδρύματος και μετά από υπογραφή 
των σχετικών συμβάσεων και από τους νόμιμους εκ¬ 
προσώπους των αντίστοιχων φορέων χρηματοδότησης. 

• Συμβάσεων με τους ερευνητές που πρόκειται να 
εργαστούν για την εκτέλεση των ερευνητικών προ¬ 
γραμμάτων της προηγούμενης παραγράφου και κάθε 
εγγράφου σχετικού με τις συμβάσεις αυτές. 

• Ολων των σχετικών εγγράφων διαχείρισης του 
ΕΣΠΑ καθώς και των σχετικών εγγράφων ελέγχου των 
εσόδων και δαπανών των σχετικών προγραμμάτων αυ¬ 
τών που ανατίθενται στο ΕΜΠ, πλην εκείνων με αντι¬ 
κείμενο τεχνικά έργα. 

3. Σε περίπτωση απουσίας ή κωλύματος ο Πρύτανης 
αναπληρώνεται από τον Αναπληρωτή Πρύτανη Καθηγη¬ 
τή Δημήτριο Ε. Παπαντώνη και εφόσον αυτός κωλύεται 
ή απουσιάζει από τον Αναπληρωτή Πρύτανη Καθηγητή 
Ανδρέα Κ. Γ εωργόπουλο. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2015 

Ο Πρύτανης 
ΙΩΑΝΝΗΣ ΓΚΟΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΐΌπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήί1ρ://νννννν.βί.9Γ - β-πιαΜ: ννβόπΐ3δίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































